钦定古今图书集成/明伦汇编/氏族典/第257卷 > 王谈
## 钦定古今图书集成/明伦汇编/氏族典/第257卷 > 王谈

按《晋书王谈传》：“谈，吴兴乌程人也。年十岁，父为邻人
窦度所杀，谈阴有复仇志，至年十八，乃密市利锸，伺
度斩之，归罪有司。太守孔岩义其孝勇，列上宥之。岩
诸子为孙恩所害，无嗣，谈乃移居会稽，修理岩父子
坟墓，尽其心力。后太守孔𫷷究其义行，元兴三年，举
谈孝廉，不应召，终于家。”